CELEX: C2006/326/176
Language: et
Date: 2006-12-30 00:00:00
Title: Kohtuasi F-135/06: 27. novembril 2006 esitatud hagi — Lafleur-Tighe versus komisjon

30.12.2006   
            
            
               ET
            
            
               Euroopa Liidu Teataja
            
            
               C 326/87
            
         27. novembril 2006 esitatud hagi — Lafleur-Tighe versus komisjon
   (Kohtuasi F-135/06)
   (2006/C 326/176)
   Kohtumenetluse keel: prantsuse
   Pooled
   
      Hageja: Virgine Lafleur-Tighe (Makati, Filipiinid) (esindajad: advokaadid S. Rodrigues ja C. Bernard-Glanz)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada ametisse nimetava asutuse otsus 22. detsembril 2005 allakirjutatud teenistuslepingust tuleneval kujul, millega hageja määrati palgaastmele 13 järku 1, kui ta võeti tööle lepingulise töötajana;
            
         
               —
            
            
               juhtida ametisse nimetava asutuse tähelepanu vaidlustatud otsuse tühistamise tagajärgedele, eelkõige hageja tööalase kogemuse arvestamisele alates 1993. aastast, tema Bachelor diplomi omandamise kuupäevale ning tema määramisele palgaastmele 14 tagasiulatuvalt 22. detsembrist 2005;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Esimese võimalusena väidab hageja, et nõudes temalt Bachelor diplomi sellise vastavustunnistuse esitamist, millel oleks samaväärne õiguslik jõud kui Belgia prantsuskeelse kogukonna valitsuse otsusel tema maîtrise diplomi kohta, tegi ametisse nimetav asutus ilmse kaalutlusvea.
   Teise võimalusena kinnitab hageja, et ametisse nimetav asutus rikkus võrdse kohtlemise ja mittediskrimineerimise põhimõtet, kuna keeldus arvestamast kõnealuse diplomi kohta National Qualifications Authority of Ireland'i poolt väljastatud vastavustunnistust.